Pielikums

Alūksnes Sporta skolas

direktores L. TOMSONES

07.01.2025. rīkojumam Nr. ASS/1-18/25/1

**ALŪKSNES NOVADA PAŠVALDĪBAS KONKURSA NOLIKUMS**

 **Latvijas čempionāta posmA ziemas motokrosā un skijoringā Alūksnē REALIZĒŠANA**

1. Konkursa mērķis ir sabiedrības iesaiste, līdzdalība un pieejamība sporta pasākuma norisē Alūksnes novadā, no pašvaldību autonomajām funkcijām izrietošu uzdevumu izpildē bez komerciāliem nolūkiem (turpmāk - Projekts).

2. Konkursa organizētājs - Alūksnes Sporta skola.

3. Konkursa pretendentam jābūt ar pieredzi, pieejamiem resursiem un kompetenci, kas apliecina spēju realizēt Projektu, nokārtotām finanšu saistībām ar pašvaldību vai valsti;

4. Konkursa uzdevums ir:

4.1. nodrošināt Alūksnes novadu ar kvalitatīviem pasākumiem, īpaši ziemas sezonā;

4.2. veicināt potenciālo Projekta realizētāju spējas sporta pasākumu organizēšanā;

4.3. nodrošināt, ka sporta pasākums notiek atbilstoši LaMSF Sporta kodeksa, LaMSF Ētikas kodeksa, LaMSF Motokrosa noteikumiem un pasākuma nolikuma prasībām;

4.4. nodrošināt sekojošas vides aizsardzības prasības:

 4.4.1. sacensībām atļauts izmantot tehniku, kurai nav naftas produktu noplūdes;

4.4.2. degvielas un eļļas uzpildes vietās, izmantot naftas produktu absorbējošus paklājus vai citus naftas produktu absorbējošus materiālus;

* + 1. Tehniskajā parkā un trases tiešā tuvumā nodrošināt pieejamu naftas produktu absorbējošu materiālu. Uzskatāmi atzīmēt tā atrašanās vietas plānā un dabā;
		2. naftas produktu noplūdes gadījumā nodrošināt tūlītēju absorbenta materiāla izklāšanu noplūdes vietā;
		3. Pilssalas teritorijā pārvietoties ar moto tehniku atļauts tikai norādītajās vietās, dzinējam strādājot tukšgaitā vai minimālos apgriezienos;
		4. atkritumus izmest atļauts tikai speciāli ierīkotās vietās - urnās un konteineros.
	1. Nodrošināt plāna sagatavošanu, kur būtu atzīmēta:

 4.5.1. ātrās neatliekamās medicīniskās palīdzības atrašanās vieta; (pludmale, pie ozoliem);

 4.5.2. Tehniskais parks; (stiprinātā stāvlaukuma daļa pie volejbola laukumiem);

 4.5.3. auto stāvvieta; (ja tiek atdalīta no tehniskā parka);

 4.5.4. sportistu nobrauktuve uz trasi; (koridors no tehniskā parka uz starta vietu);

 4.5.5. sportistu uzbrauktuve uz tehnisko parku; (ja tiek nodalīta no nobrauktuves);

 4.5.6. absorbējošā materiāla atrašanās vieta tehniskajā parkā un trases tiešā tuvumā;

 4.5.7. ar piktogrammām WC u.c..

5. Projektam paredzētos līdzekļus piešķir konkursa kārtībā. Projektam pieejamais līdzfinansējums ir 1500 EUR.

6. Projekta īstenošanas laiks ir no 2025. gada 1. februāra līdz 2025. gada 29. februārim.

7. Konkursā atbalstītā Projekta aktivitāšu īstenošanas vieta - Alūksnes ezera Pilssala un Alūksnes ezers.

8. Konkursā neatbalsta pašvaldības sporta institūcijas un iestādes, aģentūras, kapitālsabiedrības.

9. Konkursa izsludināšana un pieteikumu iesniegšana:

* 1. paziņojumu par konkursu publicē Alūksnes novada pašvaldības tīmekļvietnē [www.aluksne.lv](http://www.aluksne.lv) un Alūksnes Sporta centra sociālo mediju kontos;
	2. konkursa nolikums un pieteikuma veidlapas pieejamas Alūksnes novada pašvaldības tīmekļvietnē [www.aluksne.lv](http://www.aluksne.lv) , sadaļā “KONKURSI” (<https://aluksne.lv/index.php/pasvaldiba/konkursi/>) ;
	3. pieteikumi Projektu konkursam jāiesniedz elektroniski e-pastā: albjss@aluksne.lv , parakstīti ar drošu elektronisko parakstu vai personīgi Alūksnes Sporta centrā, Jāņkalna ielā 17A, Alūksnē, LV-4301. Pieteikumu iesniegšanas termiņš - 2025. gada 16. janvāris (ieskaitot).

10. Pieteikumu noformējums un saturs:

 10.1. iesniedzams latviešu valodā, vienā eksemplārā;

 10.2. rakstīts datorrakstā;

 10.3. aizpildītas visas veidlapas;

 10.4. pirmajai lapai jābūt pieteikumam (pielikums Nr. 1);

10.4.1. sacensību nosaukumā jāieķļauj rīkošanas vietas nosaukums Alūksnes novadā;

 10.5. Projektu īstenošanai aprakstā (pielikums Nr. 2) jāiekļauj:

10.5.1. Projekta nepieciešamības pamatojums;

10.5.2. Projekta darbības programma, termiņi;

10.5.3. Projekta paredzamie rezultāti (dalībnieku, komandu skaits sacensībās u.c.);

10.5.4. informācija par Projekta īstenotājiem, vismaz 3 gadu pieredzi sacensību organizēšanā Latvijā, pieejamiem resursiem un kompetenci, kas apliecina spēju realizēt Projektu;

10.5.5. informācija par sacensību plānoto atspoguļošanu sociālajos medijos.

10.6. Projektu īstenošanai aprakstā (pielikums Nr. 3) jāiekļauj:

10.6.1. Projekta kopējā tāme, kas sastādīta atbilstoši Latvijas Republikas nodokļu normatīvajiem aktiem un tās pamatojums;

10.6.1. ja konkursam prasītajā summā tiek iekļautas ar atlīdzību saistītas pozīcijas, ir jānorāda atlīdzības saņēmējs.

10.7. Projekta pieteikumam jāpievieno sacensību nolikums datorrakstā vai jāiesniedz elektroniski.

11. Projektu vērtēšanas administratīvie kritēriji:

 11.1. pieteikums ir iesniegts noteiktā termiņā;

 11.2. pieteikums atbilst šī nolikuma 10. punkta prasībām;

 11.3. pieteikumā ir sniegta prasītā informācija;

 11.4. ir iesniegts sacensību nolikums.

12. Projektu vērtēšanas kvalitatīvie kritēriji:

 12.1. Projekta atbilstība konkursa mērķim un uzdevumiem;

 12.2. Projekta vadības kvalitāte, iepriekšējā pieredze;

 12.3. Projekta aktualitāte;

 12.4. Projekta ietekme uz novada sporta, aktīvās atpūtas un tūrisma attīstību.

13. Konkursā finansējumu nepiešķir:

 13.1. projektiem, kuri neatbilst konkursa nolikuma 1. un 3. punktam;

 13.2. projektiem, kuros ietverta infrastruktūras veidošana vai uzlabošana;

 13.3. aktivitātēm, kas paredz pamatlīdzekļu, inventāra un reklāmas materiālu (suvenīru, T kreklu, krūzīšu u.c) iegādi;

 13.4. aktivitātēm, kas paredz ēdināšanas un kafijas paužu izdevumu segšanu, prēmiju izmaksām un aktivitātēm, kam ir komerciāls nolūks;

14. Projekta pieteicēja tiesības un pienākumi:

 14.1. Projekta pieteicējs pirms projektu iesniegšanas termiņa beigām var veikt izmaiņas iesniegtajā projektā, papildināt iesniegto projektu vai atsaukt to;

 14.2. Projekta pieteicējs, kurš iesniedz Projekta pieteikumu finanšu līdzekļu saņemšanai, piekrīt visiem projektu konkursa noteikumiem un ir atbildīgs par projektā un tā pieteikumā norādīto ziņu patiesumu, kā arī par Latvijas Republikā spēkā esošo normatīvo aktu prasību ievērošanu, realizējot projektu;

14.3. Projekta pieteicējam, ja tas ir apstiprināts un izvēlēts, viena mēneša laikā pēc tā īstenošanas beigu termiņa, jāsniedz rakstiska atskaite par atbalstītajam projektam piešķirtā finansējuma apjomu un izlietojumu (pielikums Nr. 4). Atskaite jāiesniedz elektroniski e-pastā: albjss@aluksne.lv , parakstīti ar drošu elektronisko parakstu vai personīgi Alūksnes Sporta centrā, Jāņkalna ielā 17A, Alūksnē, LV-4301.

 14.4. Projekta pieteicējam pirms pieteikuma iesniegšanas ir tiesības saņemt konsultāciju no konkursa organizētāja.

15. Projektu pieteikumu izskatīšanas kārtība:

 15.1. Projektu pieteikumus, kuri atbilst konkursa mērķim un nolikuma prasībām, vērtē Alūksnes Sporta skolas izveidota komisija (turpmāk - komisija);

 15.2. komisija ir tiesīga uzaicināt projekta pieteicējus uz pārrunām, kā arī uzaicināt citus speciālistus atzinumu sniegšanai;

 15.3. komisija pieņem lēmumu par Projektu konkursa uzvarētāju un iesniedz to Alūksnes novada pašvaldības domei, lēmumu par finansējuma piešķiršanu pieņem Alūksnes novada pašvaldības dome.

16. Konkursa rezultātu paziņošana:

 16.1. finansēto projektu saraksts tiek publicēts Alūksnes novada pašvaldības tīmekļvietnē

 [www.aluksne.lv](http://www.aluksne.lv) ,sadaļā “KONKURSI” (<https://aluksne.lv/index.php/pasvaldiba/konkursi/>) un Alūksnes Sporta centra sociālo mediju kontos;

 16.2. pēc konkursa rezultātu apstiprināšanas Alūksnes Sporta skola e-pastā informē projekta pieteicējus par konkursa rezultātiem.

17. Pamatojoties uz Alūksnes novada pašvaldības domes saistošajiem noteikumiem Nr. 11/2023 “Par līdzdarbības līgumu slēgšanu Alūksnes novada pašvaldībā”, Alūksnes Sporta skola līdz 2025. gada 24. janvārim noslēdz līdzdarbības līgumu (pielikums Nr. 5) ar Projekta pieteicēju par Projekta realizēšanu. Informāciju par līguma noslēgšanas termiņiem Alūksnes Sporta skola nosūta e-pastā Projekta pieteicējam vienlaikus ar atbildi par konkursa rezultātiem.